2020-8282

|  |
| --- |
|  |
| Til høringsparterne på vedlagte høringsliste |

**Høring over udkast til konsekvensrettelser af en række bekendtgørelser på baggrund af lovforslag om sammenlægning af Byggeskadefondene – L 6.**

Transport- og Boligministeriet sender hermed udkast til ændring af en række bekendtgørelser på byfornyelsesområdet i høring.  
  
Med lovforslag L 6 ophører skadesdækningen af fremtidige bygningsfornyelsessager, og Byggeskadefonden vedrørende Bygningsfornyelse sammenlægges med Byggeskadefonden på det almene boligområde. Derudover ophæves kapitel 6 a i byfornyelsesloven om aftalt grøn byfornyelse.

Under forudsætning af lovforslag L 6 vedtages, vil der blive foretaget en række konsekvensændringer af nedenstående bekendtgørelser.

* Bekendtgørelse om landsbyfornyelse
* Bekendtgørelse om opgørelse af moms i forbindelse med byfornyelsesaktiviteter
* Bekendtgørelse om regnskab og revision efter lov om byfornyelse og udvikling af byer
* Bekendtgørelse om støtteberettigede udgifter til bygningsfornyelse og udbud af bygge- og anlægsarbejder
* Bekendtgørelse om udgiftsrammer til byfornyelse og kommunernes brug af indberetningssystemer
* Bekendtgørelse om kvalitetssikring af byggearbejder i alment byggeri m.v. og ombygninger efter lov om byfornyelse og udvikling af byer
* Bekendtgørelse om statsrefusion m.v. af kommunale udgifter efter lov om byfornyelse og udvikling af byer
* Bekendtgørelse om Trafik-, Bygge- og Boligstyrelsens opgaver og beføjelser samt klageadgang på boligområdet

Bekendtgørelsesændringerne vurderes ikke at have erhvervsøkonomiske konsekvenser, da ændringerne er konsekvensrettelser af lovforslag L 6, hvor henvisninger til de ophævede bestemmelser i byfornyelsesloven, ophæves i bekendtgørelserne.

Høringsmaterialet vil blive gjort tilgængeligt på [www.høringsportalen.dk](http://www.høringsportalen.dk). Ligeledes vil indkommende høringssvar blive offentliggjort på Høringsportalen.

Transport- og Boligministeriet skal venligst bede om eventuelle bemærkninger **senest den 2. december 2020.**

Høringssvar bedes sendt til trm@trm.dk med henvisning til j.nr. 2020-8282.

Spørgsmål vedrørende høringen kan stilles til Malene Oelrich på mail mbo@trm.dk og telefon 23 47 10 87.

Med venlig hilsen

Malene Oelrich

Fuldmægtig